50. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 656 της 13/24 Αυγ. 1979 (ΦΕΚ Α΄ 193) Περί καθορισμού δικαιολογητικών μεταβιβάσεως αδειών κυκλοφορίας φαρμακευτικών προϊόντων επί συγχωνευομένων φαρμακοβιομηχανιών. Έχοντες υπ’ όψει: 1.Τας διατάξεις της παρ. 11 του άρθρ. 19 του Νόμ. 849/22.12.1978 «περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας». 2.Την υπ’ αριθ. 566/1979 γνωμοδότησιν του Συμβουλίου της Επικρατείας, προτάσει των επί του Συντονισμού και Κοινωνικών Υπηρεσιών Υπουργού, αποφασίζομεν: Άρθρον μόνον.-Καθορίζονται ως ακολούθως τα δικαιολογητικά τα οποία δέον να υποβάλλωνται δια την μεταβίβασιν των εν ισχύι ή υπό ανανέωσιν τελουσών αδειών κυκλοφορίας φαρμακευτικών ιδιοσκευασμάτων ή σκευασμάτων των συγχονευομένων φαρμακοβιομηχανιών των ήδη τελουσών υπό λειτουργίαν. α.Επίσημα αντίγραφα των πρακτικών των Γενικών Συνελεύσεων των ήδη λειτουργουσών φαρμακοβιομηχανιών περί συγχωνεύσεώς των εις ενιαίαν τοιαύτην. β.Αντίγραφον της αδείας λειτουργίας του εργοστασίου ένθα θα παρασκευάζωνται τα φαρμακευτικά ιδιοσκευάσματα της εκ συγχωνεύσεως συσταθείσης νέας φαρμακοβιομηχανίας. γ.Αντίγραφα των αδειών κυκλοφορίας των προς μεταβίβασιν φαρμακευτικών ιδιοσκευασμάτων ή σκευασμάτων. δ.Υπεύθυνος δήλωσις του υπευθύνου του εργοστασίου της νέας φαρμακοβιομηχανίας περί εμπροθέσμου καταθέσεως των δικαιολογητικών ανανεώσεως εις Κ.Ε.Ε.Φ. εν περιπτώσει λήξεως της αδείας κυκλοφορίας του προς μεταβίβασιν προϊόντος. Εις τον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 34.Ι.δ.50 Φάρμακα-Ιδιοσκευάσματα 